
TEHNISKĀ SPECIFIKĀCIJA
3. iepirkuma daļa
“Valsts robežas joslas sakopšana Viļakas reģionā”
1. Vieta, kur veicami darbi:
	Nr. p.k.
	Apakšposma nosaukums
	Apakšposma koordinātes (no robežzīmes numur [..] līdz robežzīmei numur [..])
	Apakšposma aptuvenais garums (km)

	1.
	Punduru robežapsardzības nodaļa
	Rz 300 (Rītupes kreisajā krastā) līdz Rz 362
	29.2

	2.
	Šķilbēnu robežapsardzības nodaļa
	Rz 362 līdz Rz 438
	29.2

	3.
	Lavošnieku robežapsardzības nodaļa
	Rz 438 līdz Rz 503
	28.2

	4.
	Bērziņu robežapsardzības nodaļa
	Rz 503 līdz Rz 561
	22.2

	5.
	Pededzes robežapsardzības nodaļa
	Rz 561līdz Rz 637 + 150 m (Pededzes upes kreisais krasts)
	32


2. Veicamie darbi:
	Nr. p.k.
	Darbu veidi
	Darba apraksts
	Paredzamais darbu veikšanas biežums

	1.
	Zāles un sīko krūmu, koka atvašu, izpļaušana līdz 12 metru (bet ne šaurākā par 2 metriem) platā robežas joslā un zemes gabalos starp krotes vai krasta līniju un valsts robežas līniju, kuri tiek iekļauti valsts robežas joslā
	Zālāja un sīko krūmu, koka atvašu izpļaušana 0,1 m augstumā no zemes virsmas, izmantojot jebkādu darba metodi, ir pieļaujama zemes virsmas frēzēšana. Apstrādājamais zemes reljefs dažāds: līdzenumi, uzkalni, grāvmalas, upju slīpumi, mitras ieplakas, purvs. Dažāda darba vide, kas ir ierobežota ar laipām, žogu (ja tāds uzstādīts), robežstabiem kā arī atsevišķi apstrādātām pēdu kontroles joslām, u.tml.
Purvainā apvidū zāles un sīko krūmu, koka atvašu izpļaušana veicama pie attiecīgiem laika apstākļiem – sasalums, sausums.
Ja darba izpildes laikā tiek izmantota pēdu kontroles josla, pēc darba izpildes tā atjaunojama iepriekšējā stāvoklī. Šajos darbos ietilpst visu līdz 12 m platā robežas joslā esošu objektu (piemēram, žoga (ja tāds uzstādīts), robežzīmju, poligonometrisko stabiņu u.c.) appļaušana, vīteņaugu likvidēšana. Ja darbu izpildes rezultātā nodarīti bojājumi robežas joslas infrastruktūrai, tā jāatjauno sākotnējā stāvoklī, saskaņojot ar pasūtītāju.
Darbības veicamas apakšposma ietvaros pēc nepieciešamības, saskaņojot veicamos apjomus un vietas.
	Vismaz 1 x gadā un pēc nepieciešamības

	2.
	Zāles un sīko krūmu, koka atvašu, izpļaušana atsevišķās robežas joslās, kuras platums ir līdz 2 metri
	Zāles un sīko krūmu, koka atvašu, izpļaušana (piemēram, grāvmales, ūdens teces (līdz ar ūdens virsmu)), norobežotā teritorijā, atsevišķi norobežotās teritorijās, atsevišķās robežas joslās, kuras platums ir līdz 2 metri. Zālāja un sīko krūmu, koka atvašu izpļaušana līdz 0,1 m augstumā no zemes  virsmas, izmantojot jebkādu darba metodi.
Ja šajā līdz 2 metri platajā joslā atrodas dažādi objekti (piemēram, žogs,  robežzīmes, poligonometriskie stabiņi, caurtekas, masti utt.), darbos ietilpst to appļaušana.
	Pēc nepieciešamības

	3.
	Zāles un sīko krūmu, koka atvašu, niedru izpļaušana ap/zem dažādiem objektiem
	Zālāja un sīko krūmu, koka atvašu izpļaušana līdz 0,1 m augstumā no zemes virsmas, izmantojot jebkādu darba metodi, ap dažādiem infrastruktūras objektiem, robežstabiem, poligonometriskajiem stabiņiem.
Žogs (ja tāds uzstādīts) jāapļauj no abām pusēm, kā arī caurteku appļaušana iekļauj sevī abu caurteku galu appļaušanu (ievērojot valsts robežas joslas platumu), pieņemot, ka viens no caurteku galiem ir norobežots ar žogu, kā rezultātā piekļūšana ne mazāk kā kilometra attālumā.
Žoga (ja tāds uzstādīts) atbrīvošana no vīteņaugiem iekļauj sevī apstrādi no abām žoga pusēm, vīteņaugu novākšanu, izmantojama jebkāda darba metode.
Iekaramo tiltu un koka konstrukcijas tiltu appļaušana paredz darbus veikt abos tiltu galos. Ja darbu izpildes rezultātā nodarīti bojājumi robežas joslas infrastruktūrai, tā, saskaņojot ar pasūtītāju, jāatjauno sākotnējā stāvoklī.
	Pēc nepieciešamības

	4.
	Akmeņu, kritalu lasīšana robežas joslā 12 m platumā un patrulēšanas joslā
	Akmeņu un kritalu novākšana no valsts robežas joslas un novietošana uzņēmējā saskaņotas atbērtnēs.
	Pēc nepieciešamības

	5.
	Pēdu kontroles joslas posmu 2 līdz 8 m platumā atbrīvošana no akmeņiem, kritalām  un uzirdināšana 
	Pēdu kontroles joslas atbrīvošana no akmeņiem un uzirdināšana ar atbilstošu agregātu (kultivators vai disku frēze), ņemot vērā apvidus dažādību. Akmeņu un kritalu novākšana no valsts robežas joslas un novietošana uzņēmējā saskaņotas atbērtnēs.
	Pēc nepieciešamības

	6.
	Pēdu kontroles joslas posmu 2 līdz 8 metru platumā uzirdināšana
	Pēdu kontroles joslas uzirdināšana ar atbilstošu agregātu (kultivators, disku frēze vai augsnes frēze), ņemot vērā apvidus dažādību.
	Pēc nepieciešamības

	7.
	Robežas joslas posmu no 2 līdz 8 metru platumā atbrīvošana no apauguma (frēzešana)
	Pēdu kontroles joslas atbrīvošana no apauguma (līdz 0,3 m dziļumā) pilnīgi atbrīvojot no augu segas, frēzējot augsnes virsējo kārtu.
Darba izpilde atbilst Ministru kabineta 2022. gada 1. februāra  noteikumiem Nr.79 „Latvijas Republikas valsts robežas joslas, patrulēšanas joslas un robežzīmju uzraudzības joslas iekārtošanas  un uzturēšanas noteikumi”.
	Pēc nepieciešamības

	8.
	Apauguma iznīcināšana ar 3.klases ķīmiskajām vielām 
	Apauguma iznīcināšana ar ķīmiskajām vielām ap robežstabiem, gar pašu žogu no abām pusēm - līdz 0,5 m attāluma no objekta vai robežzīmes, poligonometriskā stabiņa (kur nav iespējams piekļūt ar tehniku). Darba veicējam jāņem vērā 3.klases ķīmisko vielu īpašības un to lietošanas instrukcijas prasības (ūdens tuvums u.c.). Darbības veicamas apakšposma ietvaros pēc nepieciešamības, saskaņojot veicamos apjomus un vietas.
Ķīmiskā viela varētu tikt izmantota atsevišķos robežas joslas posmos 2m, 4m un 8m platās joslās, kas sevī ietver arī augsnes apstrādi zem laipām. Darba izpilde ietver sevī virskārtas apstrādi 0,5 m platumā laipas abās pusēs.
	Pēc nepieciešamības

	9.
	Daļēji nolūzušu, nolūzušu, sasvērušos koku zāģēšana
	Valsts robežas joslā, patrulēšanas joslā  un robežzīmju uzraudzības joslā kritušo koku zāģēšana, sagarumošana un novietošana blakus to augšanas vietai atbrīvojot attiecīgo joslu. Ja koks nogāzies, daļēji lūzis vai sasvēries uz valsts robežas pusi, taču atrodas privātīpašumā, tad tā nozāģēšanu, sagarumošanu un novietošanu organizē atbilstoši pasūtītāja norādījumiem, kas vienojies ar īpašnieku. Ja koks nogāzies uz valsts robežas joslas, patrulēšanas joslas  vai robežzīmju uzraudzības joslas, tad tā novākšana no attiecīgās joslas var notikt arī bez skaņojuma ar privātīpašnieku.
Pēc darbu veikšanas apkārtne jāatjauno sākotnējā stāvoklī (sīkzaru, zaru, nederīgās koksnes savākšana un utilizēšana, vai koksnes sagarumošana un novietošana blakus tās augšanas vietai, atbrīvojot attiecīgo joslu).
Ja darbu izpildes rezultātā nodarīti bojājumi robežas joslas infrastruktūrai, tā, saskaņojot ar pasūtītāju, jāatjauno sākotnējā stāvoklī.
	Pēc nepieciešamības

	10.
	Robežstabu un poligonometrisko stabiņu mazgāšana
	Staba attīrīšana no apauguma un netīrumiem, mazgāšana, apstrādāšana ar speciāliem līdzekļiem (šķidrumiem), kas pasargā no apauguma veidošanos.
	Pēc nepieciešamības

	11.
	Bebru veidoto aizsprostu un citu koku sanesumu likvidēšana valsts robežas joslā
	Ūdens teces atbrīvošana no bebru veidotajiem aizsprostiem, koku sanesumiem. Pasūtītājs un darba veicējs kopīgi izvērtē bebru veidoto aizsprostu un citu koku sanesumu aptuveno apjomu m3, kuru fiksē aktā. Darba veicējs atbrīvo ūdens teci no aizsprostiem un koku sanesumiem un pēc fiksētā apjoma veic utilizāciju ārpus valsts robežas joslas.
	Pēc nepieciešamības


· Visu paredzamo darbu izpilde veicama 1. punktā norādīto apakšposmu ietvaros pēc pasūtītāja pieprasījuma. Pasūtītājs tiesīgs veikt pasūtījumu viena apakšposma ietvaros. Visi darbi, to veidi, vieta un darbības metodika jāsaskaņo ar Pasūtītāju (atbildīgo personu).
